
CAPITOLUL 1. ANALIZA DE EVALUARE A RISCULUI
1.1
 Analizele de evaluare a riscului se utilizează pentru a:

a) Analiza posibilitatea amplasării unor noi obiective aferente conductelor din amonte sau pentru alte categorii de obiective în apropierea obiectivelor din domeniul producţiei / înmagazinării gazelor naturale;
b) Reduce distanţa de siguranţă dintre conducte / obiective şi orice obiective în vederea amplasării de construcţii noi în zona de siguranţă;
c) Modifica clasa de locaţie -Atunci când se constată o creştere a numărului de clădiri până la sau aproape de limita superioară a clasei de locaţie, la un nivel la care este necesară modificarea clasei de locaţie, când operatorul va efectua o analiză de evaluare a riscului;
d) Elibera avizul operatorului din domeniul producţiei / înmagazinării gazelor naturale în vederea realizării unei construcţii în zona de siguranţă cu reducerea distanţei de siguranţă.
e) Respecta cerinţele Anexei nr. 2 din HG 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii. În acest caz este o analiza de risc investitional.
1.2
În cazul în care este necesară efectuarea unei analize de evaluare a riscului, pentru realizarea unor noi obiective din domeniul producţiei/înmagazinării gazelor naturale, operatorul suportă costurile aferente realizării acesteia.
1.3
În cazul în care este necesară efectuarea unei analize de evaluare a riscului, pentru eliberarea avizului operatorului din domeniul producţiei/înmagazinării gazelor naturale în vederea realizării unei construcţii în zona de siguranţă cu reducerea distanţei de siguranţă, costul acesteia este suportat de solicitantul acordului.

1.4
Pentru situaţiile prevăzute:
           - la art.1.1 pct. a), b), c) şi d) - analiza de evaluare a riscului poate fi efectuată de operatorul din domeniul producţiei/înmagazinării gazelor naturale sau de către firme/persoane autorizate ANRE, cu competenţe în domeniul proiectării obiectivelor de producţie/înmagazinare gaze şi cu experienţă în realizarea analizelor de risc specifice domeniului (la solicitarea operatorului din domeniul producţiei/înmagazinării gazelor naturale);
           
- la art.1.1 pct. e) - analiza de evaluare a riscului poate fi efectuată de operatorul din domeniul producţiei/înmagazinării gazelor naturale sau către firme/persoane autorizate ANRE, cu competenţe în domeniul proiectării obiectivelor de producţie/înmagazinare gaze şi autorizate sa intocmeasca studii de fezabilitate în domeniul proiectării obiectivelor de producţie/înmagazinare gaze (la solicitarea operatorului din domeniul producţiei/înmagazinării gazelor naturale);. 

1.5
Măsurile de siguranţă suplimentare care sunt stabilite în urma analizei de risc (în cazul precizat la aliniatul 1.3) vor fi suportate de către solicitantul avizului pentru construcţie.

1.6
Vor fi efectuate expertize tehnice:

· la depăşirea duratei de funcţionare atunci când se doreşte menţinerea în funcţiune a conductei/obiectivului;
· în timpul duratei de funcţionare a conductei / sistemului / obiectivului în cazul unor modificări importante în ceea ce priveşte parametrii de funcţionare, condiţiile de mediu în care funcţionează acesta sau alte condiţii care pot duce la schimbarea concluziilor analizei.

1.7
Expertul tehnic care realizează aceste expertize trebuie să fie atestat ANRE, cu competenţe în domeniul obiectivelor de producţie/înmagazinare gaze în conformitate cu prevederile legale în vigoare (Ordinul 22/2013 privind aprobarea Regulamentului pentru atestarea verificatorilor de proiecte şi a experţilor tehnici pentru obiectivele/sistemele din sectorul gazelor naturale, art.4, alin.3).

1.8
Documentaţia privitoare la analiza de risc trebuie să includă minimum:

· cuprinsul lucrării;

· rezumatul;

· obiectivele şi scopul analizei de risc;

· cerinţele privind siguranţa;

· limitări, presupuneri şi justificarea ipotezelor;

· descrierea sistemului;

· metodologia de analiză;

· breviare si scheme de calcul;

· rezultatele identificării pericolelor;

· descrierea modelelor cu presupuneri şi validare;

· datele şi sursele lor;

· efectul asupra siguranţei populaţiei;

· punctele sensibile şi incertitudinile;

· prezentarea rezultatelor;

· concluzii;

· referinţe.

1.9
Metodologia de identificare, evaluare şi controlul riscurilor cuprinde următoarele etape:


a) Identificarea sistemului supus analizei de risc:

· tipul obiectivului - sondă, instalaţie tehnologică de suprafaţă, conductă, staţie de uscare, depozit de înmagazinare etc; 

· caracteristicile tehnice ale obiectivului - presiune, debit, clasa de locaţie, diametrul şi adâncimea de îngropare în cazul conductelor etc ;

· frecvenţa defectelor/evenimentelor apărute în sistemul respectiv;

· condiţiile locale specifice obiectivului - viteza vântului, direcţia predominantă, posibile surse de aprindere aflate în zonă, seismicitatea terenului, agresivitatea solului etc. 


b) Stabilirea nivelului de acceptabilitate a riscului

Conceptul de acceptabilitate a riscului se bazează pe premisa că în orice sistem / proces / obiectiv supus evaluării există un anumit nivel de risc, denumit nivel de risc acceptabil, peste care gravitatea consecinţelor, exprimată în pierderi umane, materiale şi/sau financiare nu poate fi acceptată.


c) Alegerea metodei şi a instrumentelor de lucru 

Analiza riscului poate fi calitativă, cantitativă sau o combinaţie a acestor variante.

d) Identificarea pericolelor

Principalele pericole pot fi: 

· integritatea sistemului şi a componentelor sale,

· acumulările de gaze care pot depăşi limita de explozie 
· sursele de aprindere/elemente care pot duce la temperatura de autoaprindere a amestecului de aer-gaz scăpat din sistem,

· explozia, incendiul şi eliberarea în mediul înconjurător a unei mari cantităţi de gaze naturale.


Cauzele care pot determina cedarea sistemului pot fi clasificate astfel:

· defecte generate de factori dependenţi de timp

· defecte generate de factori stabili

· defecte generate de factori independenţi de timp.


e) Identificarea riscurilor 

Identificarea riscurilor reprezintă procesul de estimare şi cuantificare a riscului asociat unui sistem/proces/obiectiv, determinat pe baza probabilităţii de producere şi a consecinţelor evenimentului respectiv. Probabilitatea de producere se bazează pe date statistice sau pe modele matematice, în cazurile în care statistica nu dispune de date suficiente. Probabilitatea de producere a consecinţelor este bazată pe analiza probabilistică şi pe modele privind dezvoltarea scenariului respectiv, propagarea exploziei/incendiului, posibilitatea evacuării persoanelor aflate în zonă etc. 

La modelarea proceselor de explozie/aprindere a gazelor care sunt degajate din sistem în cazul apariţiei unui defect trebuie luate în considerare următoarele:

· debitul de gaz evacuat (diametrul conductei, presiunea, distanţa până la robinetele de secţionare etc)

· condiţiile meteo (direcţia predominantă a vântului, intensitatea, temperatura, umiditatea aerului etc)

· probabilitatea de apariţie a unei surse de aprindere 

· efectul distructiv produs de unda de şoc

· efectul termic al degajării de căldură
· efectul distructiv al antrenării şi expulzării de fragmente din ţeava respectivă, părţi componente ale sistemului, bolovani etc

f) Evaluarea riscului 


Evaluarea riscului constă în interpretarea nivelului riscului prin prisma unor criterii prestabilite şi încadrarea acestuia în categoria riscului acceptabil (care necesită numai precizarea unor eventuale măsuri de menţinere a riscului la nivelul estimat) sau în categoria riscului neacceptabil (care impune luarea unor măsuri eficiente şi eficace de diminuare / atenuare a nivelului acestuia). În situaţiile în care riscul existent depăşeşte limitele de acceptabilitate stabilite, este obligatorie reducerea acestuia prin diminuarea probabilităţii de iniţiere şi/sau a nivelului de gravitate a consecinţelor, prin măsuri de prevenire, respectiv prin măsuri suplimentare de protecţie. In această etapă se evaluează atât riscul individual cât şi riscul de grup (societal risk). 
g) Controlul riscului 

Controlul riscului reprezintă ansamblul măsurilor tehnice şi organizatorice destinate menţinerii sau reducerii riscului în limitele de acceptabilitate stabilite.


Măsurile minimale prin care riscul poate fi menţinut în domeniul acceptabil se clasifică în:

· măsuri fizice:

· dimensionarea corespunzătoare (gradul de rezistenţă a oţelului din care este fabricată ţeava va fi mai mare, grosimea de perete va fi mai mare etc);

· alegerea convenabilă a tipului şi dimensiunilor protecţiei anticorozive pasive (coatings) astfel încât să se evite apariţia defectelor pe suprafaţa ţevii; 

· creşterea adâncimii de pozare a conductei (micşorând astfel eforturile mecanice care pot apărea în conductă la trecerea maşinilor grele, reducerea probabilităţii intervenţiei terţilor, etc) şi marcarea corespunzătoare a traseului, poziţiei conductei / sistemului / obiectivelor;

· aplicarea unor elemente de protecţie suplimentare (dale de beton, tuburi de protecţie etc);

· folosirea opritorilor de rupere.

· măsuri procedurale:

· efectuarea lucrărilor de montaj/sudură cu persoane calificate şi autorizate corespunzător;

· efectuarea lucrărilor de montaj/sudură după proceduri calificate;

· supravegherea periodică a sistemului pentru depistarea eventualelor scurgeri de gaze, apariţiei unor construcţii amplasate ilegal în zona obiectivelor / culoarului de protecţie, depistarea furturilor elementelor de siguranţă şi alarmare;

· marcarea traseului cu borne (pentru evitarea intervenţiei de terţă parte etc );

· stabilirea şi efectuarea unor programe de mentenanţă corespunzătoare;

· acolo unde există posibilitatea se va efectua verificarea stării de integritate a conductelor (grosime de perete, coroziune internă etc) cu ajutorul pig-urilor inteligente.

Fiecare măsură de diminuare a riscului trebuie validată din punct de vedere economic pentru a constata dacă există un raport convenabil între mărirea cheltuielilor implicate de aplicarea ei şi efectele de reducere a riscului.
Metodologia de identificare, evaluare şi controlul riscurilor se regăseşte în figura nr. 1.

FIG . NR. 1

CAPITOLUL 2. STABILIREA CONDIŢIILOR DE EMITERE A AVIZELOR DE AMPLASAMENT PENTRU ALTE CATEGORII DE OBIECTIVE ÎN APROPIEREA OBIECTIVELOR DIN DOMENIUL PRODUCŢIEI / ÎNMAGAZINĂRII GAZELOR NATURALE.
2.1
Procedura de emitere a avizului în vederea autorizării executării construcţiilor amplasate în vecinătatea obiectivelor / sistemelor din domeniul producţiei / înmagazinării gazelor naturale este reglementată prin legislaţia specifică, în vigoare şi stabileşte modalitatea de emitere a avizului operatorilor în vederea autorizării executării construcţiilor amplasate în vecinătatea obiectivelor / sistemelor din domeniul producţiei/înmagazinării gazelor, avându-se în vedere:

a) asigurarea securităţii şi continuităţii alimentării cu gaze naturale a consumatorilor;

b) asigurarea protecţiei mediului şi a siguranţei construcţiilor persoanelor fizice şi juridice;

c) asigurarea operării şi întreţinerii în condiţii de siguranţă şi eficienţă a infrastructurii din domeniul producţiei/înmagazinarii gazelor.

2.2
Persoanele fizice şi juridice care realizează una sau mai multe dintre lucrările de construcţie prevăzute prin legislatia specifică, în vigoare, au următoarele obligaţii:

a) să solicite avizul operatorilor din domeniul producţiei/înmagazinării gazelor, conform cerinţelor din certificatul de urbanism;

b) să respecte întocmai condiţiile impuse prin avizul operatorilor din domeniul producţiei/înmagazinării gazelor;

c) să nu intervină în nici un fel asupra obiectivelor/sistemelor din domeniul producţiei / înmagazinării gazelor.

2.3
În timpul şi după realizarea construcţiei, persoanele fizice şi juridice au obligaţia de a permite accesul necondiţionat al operatorilor din domeniul producţiei/înmagazinării gazelor în scopul efectuării activităţilor de verificare, întreţinere şi reparare a infrastructurii existente în perimetrul construcţiei, precum şi pentru alte activităţi de intervenţie în caz de necesitate.

2.4
Avizul operatorilor din domeniul producţiei/înmagazinării gazelor se va obţine în conformitate cu prevederile legislaţiei în vigoare privind emiterea acordului unic.
2.5
Pentru obţinerea avizelor operatorilor din domeniul producţiei/înmagazinării gazelor, precizate în certificatul de urbanism, solicitantul va depune la aceştia o documentaţie în conformitate cu prevederile legale specifice.

2.6
În conformitate cu art. 16 din Ordinul 47/1203/509 – 2003, pentru aprobarea “Procedurii de emitere a avizului în vederea autorizării executării construcţiilor amplasate în vecinătatea obiectivelor/sistemelor din sectorul petrol şi gaze naturale, pentru obţinerea avizelor operatorilor din sectorul petrol şi gaze naturale”, precizate la pct. 4 lit. d) 2 din certificatul de urbanism, solicitantul va depune la aceştia o documentaţie compusă din:

a) cerere scrisă care va cuprinde datele de identificare ale solicitantului şi obiectul solicitării;

b) memoriu tehnic privind lucrarea de construcţie avută în vedere;

c) copie de pe certificatul de urbanism;

d) plan de încadrare în zonă, la scara 1:25.000 sau 1:10.000;

e) plan de situaţie, la scara 1:500, vizat de OCPI, care să cuprindă amplasarea construcţiilor în perimetrul propus, precum şi drumurile de acces aferente; planul de situaţie va fi vizat de subunităţile teritoriale.
Planul de situatie trebuie sa fie intocmit de un topograf autorizat, sa fie vizat de Oficiul de Cadastru si Publicitate Imobiliara si sa contina coordonatele de identificare ale amplasamentului in proiectie STEREO 70. De asemenea, documentatia topografica se va depune si pe suport magnetic in format compatibil cu sistemele informatice de gestiune de tip GIS.

2.7
Documentaţia prevăzută la alin. (1) art.16 din Ordinul 47/1203/509 - 2003  poate fi depusă şi de către un consultant, proiectant sau orice altă persoană fizică ori juridică împuternicită de titularul certificatului de urbanism.

2.8   În conformitate cu art.6 lit.C alin.c din Anexa 3 - Regulament privind accesul la conductele de alimentare din amonte la HG 1043/2004, modificată, solicitanţii/utilizatorii trebuie să se adreseze operatorului conductelor de alimentare din amonte în cazul modificării unor elemente de natură tehnică faţă de situaţia existentă, solicitată de titularul acordului de acces sau al avizului tehnic de racordare, cu sau fără depăşirea parametrilor iniţiali precizaţi în acestea pentru instalaţia de racordare, respectiv eliberarea de sarcină a unor terenuri necesare construcţiilor noi ale utilizatorilor, în zona de protecţie sau în zona de siguranţă a instalaţiilor de racordare.

2.9
Pentru eliberarea avizului operatorului din domeniul producţiei/înmagazinării gazelor naturale în vederea realizării unei construcţii în zona de siguranţă cu reducerea distanţei de siguranţă este necesară efectuarea unei analize de evaluare a riscului. Costul analizei de evaluare a riscului este suportat de solicitantul avizului.

2.10
Măsurile de siguranţă suplimentare necesare pentru diminuarea nivelului de risc şi care sunt stabilite în urma  analizei de risc vor fi suportate de către solicitantul avizului în vederea autorizării executării construcţiilor amplasate în vecinătatea obiectivelor/sistemelor din sectorul petrol şi gaze naturale.

2.11
În cazul nerespectării condiţiilor impuse prin avizul operatorilor din domeniul producţiei / înmagazinării gazelor, acesta îşi pierde valabilitatea, operatorii având obligaţia să notifice pierderea valabilităţii avizului emitentului autorizaţiei de construire, care va dispune măsurile prevăzute de lege pentru astfel de situaţii.

Anexa nr.1
EXEMPLU PENTRU REALIZAREA UNEI ANALIZE DE RISC LA SOLICITAREA TERŢILOR PENTRU REDUCEREA DISTANŢELOR DE SIGURANŢĂ
Metodologia de identificare, evaluare şi controlul riscurilor cuprinde următoarele etape:

a) Identificarea sistemului supus analizei de risc :

· tipul obiectivului - sondă, instalaţie tehnologică de suprafaţă, conductă, staţie de uscare, depozit de înmagazinare etc.; 

· caracteristicile tehnice ale obiectivului - presiunea maximă de operare, temperatură, debitul, clasa de locaţie, diametrul şi adâncimea de îngopare în cazul conductelor etc.;

· detalii privitoare la locaţie: lungimea şi traseul conductei (sau locaţia obiectivului) care va fi supusă analizei, zona în care este poziţionată (rural, urban), măsuri de protecţie suplimentare-tuburi de beton etc; 
· detalii privitoare la alte obiective aflate în vecinătate, clădiri aflate în zonă (distanţa până la cea mai apropiată clădire, tipul acestora, numărul estimativ de persoane care pot sta în zona respectivă), intersecţii cu drumuri, căi ferate, cursuri de apă, văi etc;
· proprietăţile materialului conductei - de exemplu clasa, limita de curgere minimă specificată, rezistenţa de rupere la tracţiune, rugozitate (sau indicele de rezilienţă Charpy);
· frecvenţa defectelor/evenimentelor apărute în sistemul respectiv;

· condiţiile locale specifice obiectivului - viteza vântului, direcţia predominantă, posibile surse de aprindere aflate în zonă, seismicitatea terenului, agresivitatea solului etc. 

b) Stabilirea nivelului de acceptabilitate a riscului. Conceptul de acceptabilitate a riscului se bazează pe premisa că în orice sistem/proces/obiectiv supus evaluării există un anumit nivel de risc, denumit nivel de risc acceptabil, peste care gravitatea consecinţelor, exprimată în pierderi umane, materiale şi/sau financiare nu poate fi acceptată.

În general, riscul individual este acceptabil dacă, pentru toate distanţele corespunzătoare unor conducte/obiective, cu prezenţă umană în vecinătate, valoarea riscului individual este situată sub un nivel maxim acceptabil de 10-5. În zonele cu densităţi umane importante se poate utiliza un nivel maxim acceptabil de 10 -6  (Figura 5 din PD 8010-3/2009).

c) Alegerea metodei şi a instrumentelor de lucru. Analiza riscului poate fi calitativă, cantitativă sau o combinaţie a acestor variante.
d) Identificarea pericolelor.
Principalele pericole pot fi : integritatea sistemului şi a componentelor sale, acumulările de gaze care pot depăşi limita de explozie şi sursele de aprindere/elemente care pot duce la temperatura de autoaprindere a amestecului de aer-gaz scăpat din sistem, explozia, incendiul şi eliberarea în mediul înconjurător a unei mari cantităţi de gaze naturale.

Cauzele care pot determina cedarea sistemului pot fi clasificate astfel:

1. Defecte generate de factori dependenţi de timp:

· defecte produse de coroziunea externă
· defecte produse de coroziunea internă
· defecte produse de coroziunea de stress (sub tensiune) 

2. Defecte generate de factori stabili:

· defecte de fabricaţie (pentru ţeavă, echipamente etc)

· defecte de montaj (care pot apărea la sudura ţevilor, execuţia curbelor din ţeavă în şantier, filete forţate/ şevi rupte/ defecte de cuplare)

· defecte ale echipamentelor (defectarea garniturilor o-ring, disfuncţionalităţi ale echipamentelor de reglare/ golire, neetanşeităţi la pompe etc)

3. Defecte generate de factori independenţi de timp:

· defecte apărute ca urmare a unei intervenţii de terţă parte/distrugere mecanică - se referă la orice distrugere accidentală a conductei/obiectivului ca rezultat al unei activităţi desfăşurată de o terţă parte care nu are nicio legătură cu conducta/obiectivul
· defecte apărute ca urmare a unor proceduri de operare incorecte

· defecte apărute ca urmare a unor condiţii climatice (temperaturi scăzute, inundaţii, descărcări electrice) sau a unor mişcări de teren (alunecări de teren, tasări, cutremure etc.).
e) Identificarea riscurilor. Identificarea riscurilor reprezintă procesul de estimare şi cuantificare a riscului asociat unui sistem/proces/obiectiv, determinat pe baza probabilităţii de producere şi a consecinţelor evenimentului respectiv. 

Probabilitatea de producere se bazează pe:

· date statistice sau 

· pe modele matematice, în cazurile în care statistica nu dispune de date suficiente.
Probabilitatea de producere a consecinţelor este bazată pe analiza probabilistică şi pe modele privind dezvoltarea scenariului respectiv, propagarea exploziei/incendiului, posibilitatea evacuării persoanelor aflate în zonă etc. 

Analiza consecinţelor pentru estimarea impactului probabil al pierderii de fluid şi modelarea proceselor de explozie/aprindere trebuie să ţină seama de:

· natura fluidului (inflamabil, toxic, reactiv etc.);
· debitul de gaz evacuat (diametrul conductei, presiunea, distanţa până la robinetele de secţionare etc);
· topografia subterană sau de suprafaţă;

· condiţiile de mediu (direcţia predominantă a vântului, intensitatea, temperatura, umiditatea aerului etc);
· dimensiunea găurii sau fisurii;

· măsuri de atenuare pentru a reduce pierderea conţinutului cum ar fi detectarea scurgerilor şi folosirea robinetelor de izolare;

· modul de degajare a fluidelor;

· densitatea populaţiei în zonă;

· distanţa dintre conductă/obiectiv şi populaţia aflată în zonă (vor fi luate în considerare barierele naturale care pot asigura un anumit grad de protecţie);
· distanţa dintre conductă/obiectiv şi persoane care pot fi evacuate cu dificulltate (spitale, şcoli, grădiniţe, cămine de bătrâni etc);
· distrugerile asupra proprietăţilor învecinate sau asupra mediului;
· securitatea şi continuitatea asigurării furnizării de gaz natural (se ia în considerare impactul unei eventuale întreruperi în furnizarea gazului);
· dispersia fluidului şi probabilitatea apariţiei unei surse de aprindere;

·  efectul unei eliberări masive de gaz (fără a exista o posibilă sursă de aprindere);
· posibilele scenarii ale accidentelor care au ca urmare pierderea de fluid, care pot include:

· efectul distructiv produs de unda de şoc;
· efectul distructiv al antrenării şi expulzării de fragmente din ţeava respectivă, părţi componente ale sistemului, bolovani etc
· combustia/explozia în urma aprinderii;

· efectul radiaţiei termice asupra populaţiei şi clădirilor aflate în imediata vecinătate;

· efectele toxice sau asfixierea;

· nivelul expunerii şi efectul estimat.
f) Evaluarea riscului; 
Evaluarea riscului constă în interpretarea nivelului riscului prin prisma unor criterii prestabilite şi încadrarea acestuia în categoria riscului acceptabil (care necesită numai precizarea unor eventuale măsuri de menţinere a riscului la nivelul estimat) sau în categoria riscului neacceptabil (care impune luarea unor măsuri eficiente şi eficace de diminuare / atenuare a nivelului acestuia). În situaţiile în care riscul existent depăşeşte limitele de acceptabilitate stabilite, este obligatorie reducerea acestuia prin diminuarea probabilităţii de iniţiere şi/sau a nivelului de gravitate a consecinţelor, prin măsuri de prevenire, respectiv prin măsuri suplimentare de protecţie. 

Calcularea riscului va fi făcută pentru:

· riscul individual
Riscul individual reprezintă frecvenţa cu care se aşteaptă ca o persoană aflată într-o locaţie specificată să sufere un anumit nivel de vătămare din realizarea unor anumite pericole.
Riscul individual în cazul unei conducte este definit prin probabilitatea ca un accident, produs ca urmare a materializării unui pericol să aibă anumite efecte asupra unei  persoane (rezident permanent în zona stabilită) aflată la o anumită distanţă măsurată pe direcţie perpendiculară cu traseul conductei respective. Riscurile aferente diferitelor scenarii de apariţie a unui accident vor fi combinate.

· riscul de grup (societal risk)
Riscul de grup este riscul experimentat într-o anumită perioadă de timp de întregul grup de persoane expuse la pericole. Reflectă gravitatea pericolelor şi numărul de oameni din apropierea acestora. Riscul de grup este exprimat de obicei ca un grafic logaritmic F-N (frecvenţă-număr) pentru frecvenţa cumulată în raport cu consecinţele (exprimate ca număr de decese). O analiză specifică este necesară în cazul unei dezvoltări imobiliare în zonă, în cazul acordării unor avize pentru o construcţie industrială sau a unor concentrări de locuri de muncă/persoane din grupuri de risc (call-center, spitale, centre comerciale mari, şcoli, grădiniţe, cămine de bătrâni etc).

Dacă în zona respectivă există şi alte conducte, riscul indus de acestea va fi luat în calcul şi va fi inclus în analiza de risc.

g) Controlul riscului. 
Controlul riscului reprezintă ansamblul măsurilor tehnice şi organizatorice destinate menţinerii sau reducerii riscului în limitele de acceptabilitate stabilite.

Măsurile prin care riscul poate fi menţinut în domeniul acceptabil se clasifică în :

· măsuri fizice:

· dimensionarea corespunzătoare (gradul de rezistenţă a oţelului din care este fabricată ţeava va fi mai mare, grosimea de perete va fi mai mare etc.);

· alegerea convenabilă a tipului şi dimensiunilor protecţiei anticorozive pasive (coatings) astfel încât să se evite apariţia defectelor pe suprafaţa ţevii; 

· creşterea adâncimii de pozare a conductei (micşorând astfel eforturile mecanice care pot apărea în conductă la trecerea maşinilor grele, reducerea probabilităţii intervenţiei terţilor, etc) şi marcarea corespunzătoare a traseului/poziţiei conductei / sistemului / obiectivelor;

· aplicarea unor elemente de protecţie suplimentare (dale de beton, tuburi de protecţie etc);

· folosirea opritorilor de rupere.

· măsuri procedurale:

· efectuarea lucrărilor de montaj/sudură cu persoane calificate şi autorizate corespunzător;

· efectuarea lucrărilor de montaj/sudură după proceduri calificate;

· supravegherea periodică a sistemului pentru depistarea eventualelor scurgeri de gaze, apariţiei unor construcţii amplasate ilegal în zona obiectivelor /culoarului de protecţie, depistarea furturilor elementelor de siguranţă şi alarmare;

· marcarea traseului cu borne (pentru evitarea intervenţiei de terţă parte etc.);

· stabilirea şi efectuarea unor programe de mentenanţă corespunzătoare;

· verificarea stării de integritate a conductelor (grosime de perete, coroziune etc) cu ajutorul pig-urilor inteligente.

În situaţiile excepţionale când condiţiile concrete din teren nu permit respectarea distanţelor minime de siguranţă, se impune efectuarea unei analize de risc, care să recomande eventuale măsuri suplimentare compensatorii, care să poată conduce la reducerea distanţei de siguranţă.

Măsurile suplimentare vor fi implementate într-un proiect, aprobat de operatorul conductei.

În funcţie de situaţia concretă din teren, aceste măsuri suplimentare pot fi:

· coeficient de siguranţă mărit pentru condiţii speciale de traseu; 

· ţeavă controlată integral cu radiaţii penetrante;

· sudurile circulare pentru execuţia conductelor să fie controlate integral prin gamagrafiere sau altă metodă nedistructivă;

· probă de rezistenţă a conductelor la valoarea de p=1,5 p max.; 

· izolaţie exterioară a conductelor subterane de tip foarte întărit;

· protecţie catodică;

· montarea conductelor subterane în tub de protecţie;

· montarea de sisteme de detecţie a scăpărilor de gaze;

· monitorizarea specială;

· montarea sistemelor de izolare la scăderea presiunii, ca urmare a unei depresurizări necontrolate;

· sisteme de drenaj;

· montarea dispozitivelor de siguranţă pentru protecţia la suprapresiune;

· ziduri de protecţie.

Fiecare măsură de diminuare a riscului trebuie validată din punct de vedere economic pentru a constata dacă există un raport convenabil între mărirea cheltuielilor implicate de aplicarea ei şi efectele de reducere a riscului.

La modelarea proceselor de aprindere a acumulărilor de gaze scăpate din sistem în urma cedării acestuia, în cursul operării, se vor lua în considerare efectele exploziilor însoţite de incendii:

· efectele termice (efect distructiv al degajării de căldură),

· efectele mecanice (efect distructiv produs de unda de şoc)

· efectele datorate antrenării/expulzării de fragmente solide (ţeavă, robinete, bucăţi din sol etc.).
Pentru evaluarea efectului termic al unei explozii cu incendiu se poate folosi metodologia din cap.5.5 din PD 8010-3/2009. 

În continuare sunt prezentate câteva exemple (modelări cu ajutorul softului ALOHA) pentru  conducte de gaze cu diametre de 6 “, 16", diferite presiuni şi cu sursa punctuală de radiaţie termică. 

Factorii care afectează nivelul de risc sunt conform PD 8010-3/2009, cap.8.

Influenţa unor parametrii specifici asupra frecvenţei cu care poate apărea un defect în cazul unei conducte este dată de diferiţi factori de reducere după cum urmează: 
a) Rdf – factor de reducere care ţine seama de valoarea factorului de proiectare (precizat în Figura 8 şi Tabelul 1 din PD 8010-3/2009 ;

NOTE Figure 8 relates to a pipe wall thickness of 5 mm, and can be used to assess the influence of design
factor on failure frequencies due to external interference for pipelines with wall thickness equal to or
greater than 5 mm.





Figura 8 din PD 8010-3/2009 - Reducerea frecvenţei totale a accidentelor din cauze externe datorită factorului de proiectare.

Nota pentru traducerea figurii:


Reduction factor- Factor de reducere


Design factor     - Factor de proiectare
Figura 8 se refera la o grosime de perete de 5 mm, şi poate fi folosită pentru a analiza influenţa factorului de proiectare la frecvenţa totală a accidentelor din cauze externe pentru conducte cu grosime de perete egală sau mai mare de 5 mm.
b)  Rwt – factor de reducere care ţine seama de grosimea de perete, prezentat în Figura 9 din PD 8010-3/2009
[image: image4.jpg]Figure 9 Reduction in external interference total failure frequency due to wall thickness

NOTE Figure 9 relates to design factors of 0.72, 0.5 and 0.3 and can be used to assess the influence of wall

thickness on failure frequency due to external interference for pipelines with design factor less than or equal
to these values.





Figura 9 din PD 8010-3/2009  Reducerea frecvenţei totale a accidentelor din cauze externe datorita grosimii de perete.

Nota pentru traducerea figurii:


Reduction factor- Factor de reducere


Wall thickness   - Grosime de perete


Figura 9 se referă la un factor de proiectare de 0.72, 0.5 si 0.3 care poate fi folosit  pentru a analiza influenţa grosimii de perete la frecvenţa totală a accidentelor din cauze externe pentru conducte cu un factor de proiectare mai mic sau egal cu aceste valori.
c) Rdc – factor de reducere care ţine seama de adancimea de pozare a conductei, dat în Figura 10 din PD 8010-3/2009;

[image: image5.jpg]Figure 10 Reduction in external interference total failure frequency due to depth of cover

Figura 10 Reducerea frecvenţei totale a accidentelor din cauze externe datorită adâncimii de îngropare.

Nota pentru traducerea figurii:


Reduction factor- Factor de reducere


Depth of cover   - Adâncime de îngropare
d) Rs – factor de reducere care ţine seama de intervalul de timp la care sunt programate activităţile de supraveghere şi întreţinere, dat în Figura 11 din PD 8010-3/2009;

[image: image6.jpg]Figure 11 Indicative reduction in external interference total failure frequency due to surveillance
frequency (dependent on frequency and duration of unauthorized excavations)

Figura 11 Reducerea frecvenţei totale a accidentelor din cauze externe datorită frecvenţei activităţii de supraveghere (dependentă de frecvenţa şi durata unor excavaţii neautorizate)

Nota pentru traducerea figurii:


Risk Reduction factor- Factor de reducere a riscului


Surveilance interval   - Interval de timp la care sunt programate activităţile de supraveghere (zile)
e) Rp – factor de reducere care ţine seama de măsurile de protecţie prevăzute, dat în Tabelul 2 din PD 8010-3/2009.

Factor de reducere Rp este de 0.16 în cazul în care conducta este prevăzută cu elemente de protecţie din beton, iar dacă este prevăzută cu elemente de protecţie din beton şi cu marcaje vizibile de avertizare, factorul de reduce Rp este de 0.05. 

 Anexa nr. 2
EXEMPLE PENTRU REALIZAREA UNOR SIMULĂRI CU SOFT-UL ALOHA

Exemplu 1: 
Simulare efectuată cu softul ALOHA pentru o conductă de gaze cu diametrul de 6”, presiune 10 bar, lungime de aproximativ 8 km în condiţii meteo normale (viteză vânt 10 km/h, temperatură mediu ambiant 15°C, umiditate 50%) se urmăreşte efectul radiaţiei termice, rezultată ca urmare a apariţiei unui jet de foc:
- pe o distanţă de 18 m faţă de sursa punctuală, radiaţia termică este de 10.0 kW/(sq m) cu potenţial letal în 60 de secunde;

- pe o distanţă de 26 m faţă de sursa punctuală, radiaţia termică este de 5.0 kW/(sq m) cu potenţial pentru arsuri de gradul II în 60 de secunde;

- pe o distanţă de 40 m faţă de sursa punctuală, radiaţia termică este de 2.0 kW/(sq m) cu potenţial pentru durere în 60 de secunde.

EJFile Edit SitData Setup Display Sharing Help
SITE DATA
Location: TIMISOARA, ROMANIA
Building Air Exchanges Per Hour: 0.66 (unsheltered single storied)
Time: December 4, 2014 1014 hours DST (using computer’s clock)

CHEMICAL DATA:
Chemical Name: METHANE Molecular Weight: 16.94 g/mol
PAC-1: 2900 ppn  PAC-2: 2900 ppn  PAC-3: 17000 ppn
LEL: 50000 ppn  UEL: 150000 ppn
Anbient Boiling Point: -161.6° C
Uapor Pressure at Ambient Temperature: greater than 1 atm
Anbient Saturation Concentration: 1,000,000 ppm or 100.0%

ATHOSPHERIC DATA: (MANUAL INPUT OF DATA)
Wind: 3 meters/second from ESE at 3 meters
Ground Roughness: open country Cloud Cover: 5 tenths
fir Temperature: 77° F Stability Class: D
No Inversion Height Relative Humidity: 50%

SOURCE STRENGTH:
Flamnable gas is burning as it escapes from pipe
Pipe Diameter: 6 inches Pipe Length: 26400 Feet
Unbroken end of the pipe is connected to an infinite source
Pipe Roughness: smooth Hole Area: 28.3 sq in
Pipe Press: 155 psia Pipe Temperature: 77° F
Max Flame Length: 13 meters
Burn Duration: ALOHA limited the duration to 1 hour
Max Burn Rate: 1,800 kilograns/min
Total Anount Burned: 5,878 kilograns

THREAT ZONE:
Threat Hodeled: Thermal radiation from jet fire
Red : 18 meters --- (10.0 ki/(sq m) - potentially lethal within 60 sec)
26 meters —-- (5.8 kil/(sq m) - 2nd degree burns within 68 sec)
VYellou: 40 meters --- (2.0 ki/(sq m) - pain within 60 sec)

Exemplu 2: 
Simulare efectuată cu softul ALOHA pentru o conductă de gaze cu diametrul de 6”, presiune 40 bar, lungime de aproximativ 8 km în condiţii meteo normale (viteză vânt 10 m/s, temperatură mediu ambiant 15°C, umiditate 50%) se urmăreşte efectul radiaţiei termice, rezultată ca urmare a apariţiei unui jet de foc:

  - pe o distanţă de 37 m faţă de sursa punctuală, radiaţia termică este de 10.0 kW/(sq m) cu potenţial letal în 60 de secunde;

  - pe o distanţă de 51 m faţă de sursa punctuală, radiaţia termică este de 5.0 kW/(sq m) cu potenţial pentru arsuri de gradul II în 60 de secunde;

  - pe o distanţă de 79 m faţă de sursa punctuală, radiaţia termică este de 2.0 kW/(sq m) cu potenţial pentru durere în 60 de secunde.

SITE DATA
Location: TIMISOARA, ROMANIA
Building Air Exchanges Per Hour: 2.09 (unsheltered single storied)
Time: December 3, 2014 1414 hours DST (using computer’s clock)

CHEMICAL DATA:
Chemical Name: METHANE Molecular Weight: 16.94 g/mol
PAC-1: 2900 ppn  PAC-2: 2900 ppn  PAC-3: 17000 ppn
LEL: 50000 ppn  UEL: 150000 ppn
Anbient Boiling Point: -161.6° C
Uapor Pressure at Ambient Temperature: greater than 1 atm
Anbient Saturation Concentration: 1,000,000 ppm or 100.0%

ATHOSPHERIC DATA: (MANUAL INPUT OF DATA)
Wind: 10 meters/second from ESE at 3 meters
Ground Roughness: open country Cloud Cover: 5 tenths
fir Temperature: 15° € Stability Class: D
No Inversion Height Relative Humidity: 50%

SOURCE STRENGTH:
Flamnable gas is burning as it escapes from pipe
Pipe Diameter: 6 inches Pipe Length: 24000 meters
Unbroken end of the pipe is connected to an infinite source
Pipe Roughness: smooth Hole Area: 28.3 sq in
Pipe Press: 40 atmospheres Pipe Temperature: 15° ¢
Max Flame Length: 15 meters
Burn Duration: ALOHA limited the duration to 1 hour
Max Burn Rate: 7,460 kilograns/min
Total Anount Burned: 14,025 kilograms

THREAT ZONE:
Threat Hodeled: Thermal radiation from jet fire
Red : 37 meters --- (10.0 ki/(sq m) - potentially lethal within 60 sec)
51 meters —-- (5.8 kil/(sq m) - 2nd degree burns within 68 sec)
Vellou: 79 meters --- (2.0 ki/(sq m) - pain within 60 sec)

Exemplu 3: 
Simulare efectuată cu softul ALOHA pentru o conductă de gaze cu diametrul de 16”, presiune 140 bar, lungime de aproximativ 8 km în condiţii meteo normale (viteză vânt 10 m/s, temperatură mediu ambiant 15 C, umiditate 50%) se urmăreşte efectul radiaţiei termice, rezultată ca urmare a apariţiei unui jet de foc:

  - pe o distanţă de 191 m faţă de sursa punctuală, radiaţia termică este de 10.0 kW/(sq m) cu potenţial letal în 60 de secunde;

  - pe o distanţă de 265 m faţă de sursa punctuală, radiaţia termică este de 5.0 kW/(sq m) cu potenţial pentru arsuri de gradul II în 60 de secunde;

  - pe o distanţă de 412 m faţă de sursa punctuală, radiaţia termică este de 2.0 kW/(sq m) cu potenţial pentru durere în 60 de secunde.

SITE DATA
Location: TIMISOARA, ROMANIA
Building Air Exchanges Per Hour: 2.09 (unsheltered single storied)
Time: December 3, 2014 1414 hours DST (using computer’s clock)

CHEMICAL DATA:
Chemical Name: METHANE Molecular Weight: 16.94 g/mol
PAC-1: 2900 ppn  PAC-2: 2900 ppn  PAC-3: 17000 ppn
LEL: 50000 ppn  UEL: 150000 ppn
Anbient Boiling Point: -161.6° C
Uapor Pressure at Ambient Temperature: greater than 1 atm
Anbient Saturation Concentration: 1,000,000 ppm or 100.0%

ATHOSPHERIC DATA: (MANUAL INPUT OF DATA)
Wind: 10 meters/second from ESE at 3 meters
Ground Roughness: open country Cloud Cover: 5 tenths
fir Temperature: 15° € Stability Class: D
No Inversion Height Relative Humidity: 50%

SOURCE STRENGTH:
Flannable gas is burning as it escapes from pipe
Pipe Diameter: 16 inches Pipe Length: 8000 meters
Unbroken end of the pipe is connected to an infinite source
Pipe Roughness: smooth Hole Area: 201 sq in
Pipe Press: 149 atmospheres Pipe Temperature: 15° ¢
Max Flame Length: 47 meters
Burn Duration: ALOHA limited the duration to 1 hour
Max Burn Rate: 188,000 kilograns/min
Total Anount Burned: 1,022,315 kilograms

THREAT ZONE:
Threat Hodeled: Thermal radiation from jet fire
Red : 191 meters (16.0 ku/(sq m) - potentially lethal within 60 sec)
265 meters (5.0 Ki/(sq m) - 2nd degree burns within 60 sec)
(2.0 KW/(sq m) - pain within 60 sec)

Anexa nr. 3
ALTE TEHNICI DE IDENTIFICARE A PERICOLELOR / RISCURILOR.
Identificarea pericolelor (HAZID)


HAZID este o tehnică de identificare a pericolelor semnificative asociate cu activitatea operaţională. O abordare structurată de identificare a consecinţelor nedorite se face începând cu o clasificare cât mai largă a impactului uman, de mediu şi al afacerii. Fiecare categorie poate fi împărţită mai departe în funcţie de tipul prejudiciului, ca de exemplu, expunerea toxică, suprapresiunea, etc.

O abordare comună o reprezintă utilizarea listării standard a posibilelor pericole după cum este indicat în SR EN ISO 17776:2003 - Industriile petrolului şi gazelor naturale. Instalaţii marine de producţie. Linii directoare referitoare la instrumentele şi tehnicile de identificare a pericolelor şi apreciere a riscurilor.

Standardul poate fi folosit şi pentru instalaţiile situate pe uscat (onshore) cu eliminarea pericolelor specifice activităţii pentru instalaţiile marine de producţie.

Standardul stabileşte unele dintre principalele instrumente şi tehnici care sunt utilizate în mod curent pentru identificarea şi aprecierea pericolelor asociate activităţilor de exploatare şi de producţie de petrol şi gaze naturale.

Fiecare risc listat este evaluat în vederea determinării dacă acesta este relevant situaţiilor şi activităţilor de faţă. În această fază nu se vor lua nici un fel de decizii cu privire la importanţa sau semnificaţia pericolelor ce vor fi evaluate ulterior. Toate riscurile identificate ca fiind relevante sunt adăugate pe o listă brută a pericolelor (ex. Registrul de Pericole şi Efecte – Registru HAZID/ Risk Register). Odată ce lista brută a pericolelor aplicabilă situaţiei respective a fost pregătită, fiecare pericol este evaluat pentru a determina importanţa lui.

Studiul HAZID trebuie condus de către o persoană independentă de realizarea proiectului respectiv şi cu experienţă în folosirea acestei tehnici. Ceilalţi membrii ai echipei pot fi ingineri proiectanţi (specialişti în diferite domenii), inginer tehnolog, specialist /expert mediu, specialist/expert HSE, operator producţie într-o instalaţie similare, etc.
Registrul HAZID poate fi înregistrat în pachetele software specializate ce trebuie actualizate pe parcursul dezvoltării proiectului şi în timpul etapelor operaţionale. 

Analiza Pericolelor şi Operabilităţii (HAZOP)


Metodologia HAZOP a fost dezvoltată pentru a identifica riscurile din instalatiile industriale care ar putea afecta productivitatea sau integritatea sistemelor studiate şi este specifică instalaţiilor cu un grad de complexitate ridicat (ex.: staţii compresoare, staţii uscare etc).

Procedurile fundamentale ale acestei metode sunt descrise în standardul internaţional IEC61882.

Conceptul de bază de la care pleacă studiul HAZOP este că procesul funcţionează în siguranţă în limitele parametrilor pentru care a fost proiectat. În cazul în care aceste limite sunt depăşite, pot apare probleme în operare sau legate de siguranţa personalului / echipamentelor.

În mod obişnuit studiile HAZOP se desfăşoară în cadrul unei echipe de specialişti, coordonat de un moderator care nu este implicat în proiectul analizat. Calitatea analizei este puternic dependentă de experienţa, motivaţia şi cunoştinţele membrilor echipei HAZOP.

Principalele documente utilizate în aceste studii sunt PID-urile, PFD-urile şi diagrama cauză-efect. Se pot utiliza de asemenea alte documente cum ar fi descrierea procesului, planuri de amplasare, specificaţii echipamente etc.

Descrierea generală a metodei HAZOP este prezentată în standardul internaţional IEC 61882.

Studiul HAZOP are ca obiectiv o evaluare multidisciplinară a riscurilor în sisteme complexe. Prima etapă a studiului este de a împărţi sistemul în subsisteme, “noduri”, care reprezintă o subdiviziune a sistemului general cu o funcţionalitate distinctă. În acest mod este facilitată studierea în detaliu a riscurilor posibil să apară. Pentru fiecare nod se iau în consideraţie condiţiile de operare, interdependenţa reciprocă dintre echipamentele din interiorul nodului precum şi interacţiunile cu nodurile vecine.

Pe baza documentelor existente se definesc parametrii de proces relevanţi, cum ar fi debit, presiune, temperatură, nivel etc.

Prin folosirea unor cuvinte cheie, cum ar fi “nu, mai mult, mai puţin, ridicat, scăzut” aplicate parametrilor relevanţi ai procesului se analizează posibilele depăşiri ale valorilor parametrilor pentru care a fost proiectat sistemul. Toate aceste situaţii sunt apoi analizate pentru a identifica cauzele care ar putea să le producă. De regulă, aceste cauze sunt defecţiuni ale echipamentelor, erori ale sistemului de automatizare sau erori de operare.

Pentru fiecare cauză, sunt analizate posibilele consecinţe şi măsurile compensatorii existente. În cazul în care aceste măsuri existente sunt considerate ca fiind insuficiente, echipa de specialişti recomandă măsuri compensatorii suplimentare. Măsurile compensatorii care au ca scop reducerea riscurilor pot fi măsuri tehnice sau organizatorice. În general, nu se recomandă ca măsuri compensatorii instrucţiunile de operare.

În mod obişnuit măsurile compensatorii sunt operaţionale sau de siguranţă. Măsurile de siguranţă sunt uzual elemente cu acţionare proprie, cum ar fi supape de siguranţă, discuri de rupere, şi sisteme automate de siguranţă (SIS). Măsurile compensatorii operaţionale se referă în principal la buclele de reglare acţionate din tabloul de comandă. În cazul consecinţelor severe, cu posibile accidente umane şi pierderi materiale semnificative, se pot implementa atât măsuri compensatorii pasive cât şi active.

